تورکیه‌نین عدالت ناظیری بکیر بوزداغ جمهور باشقانلیغی سستمینده پرزیدنتین شخصاً ایمضالادیغی فرمان و قرارلار باره‌ده یارغی یولونون آچیلا بیله‌جگینه دایر معلومات وئردی.
بوزداغ، عینی زاماندا، یارغی موستقیل‌لیگی ایله یاناشی، یارغی طرفسیزلیگی‌نین ده تامین اولوناجاغینی وورغولادی.
تویتر حسابیندا جمهور باشقانلیغی سیستمیندن بحث ائدن بوزداغ بو سیستمده پرزیدنته قارشی وطنه خیانت مادده‌سی ایله محکمه ادعاسی قال‌دیریلا بیلیندیگینه و پرزیدنتین بونا گؤره حقوقی مسئولیت داشیدیغینا دقت چکدی.
بوزداغ مجلیس آراشدیرما و تحقیقات ایله پرزیدنتین فعالیتینه نظارت ائدجگینی قئید ائتدی، جمهور باشقانلیغی سیستمینده پرزیدنت سچیملری، پارلامئنت سچیملری و یئرلی حاکمیت‌لره سچیملر واسطه‌سیله خالق نظارتی مکانیزمی‌نین ایشله‌یه‌جگینی بیلدیردی.
عدالت ناظیری یئنی سیستمده ایکی آیری یاغی‌نین، ایکی آیری اصولون و ایکی آیری حقوقون تطبیقینه سون قویولاجاغینی، واحید یاغی سیستمی‌نین تامین ائدیله جگینی، حربی و سیویل محکمه‌لرین بیر دام آلتیندا توپلاناجاغینی وورغولادی.
حاکم‌لر و ساوجیلار عالی شوراسی‌نین عضو‌لری‌نین (HSYK) ده خالقین سئچدیگی پرزیدنت و خالقین سئچدیگی مجلیس طرفیندن تعیین اولونا‌جاق‌لارینی بیل‌دیرن عدالت ناظیری: "بوتون بون‌لار یارغی‌نین موستقیل‌لیگینی و طرفسیزلیگینی تامین ائده‌جک، حقوقی دؤولتی گوجلن‌دیره‌جک" دئدی.
